Március 13.

Névnapok: Ajtony, Krisztián + Arabella, Arita, Arvéd, Arvid, Csolt, Egyed, Ida, Lándor, Leander, Lizander, Lizandra, Patrícia, Roderik, Rodrigó, Rozina, Rut, Salamon, Salvador, Solt, Zina, Zolta, Zoltán

Események

Politikai események

 1516 – Az elhunyt II. Ulászló királyt fia, a 10 éves II. Lajos követi a trónon. Gyámjai Bakócz Tamás, Bornemissza János és Brandenburgi György.
 1569 – A jarnaci csatában Anjou hercegének királyi hadai győzelmet aratnak az hugenották Condé és Coligny vezette csapatai felett. Condé elesik, a hugenotta sereg zöme sértetlenül elvonul.    
 1707 – A spanyol örökösödési háborúban Savoyai Jenő hadisikerei nyomán XIV. Lajos francia király lemond itáliai területi igényeiről.
 1809 – IV. Gusztáv Adolf svéd királyt megfosztják trónjától.
 1848 – Bécsben győz a forradalom, Metternich kancellár lemond és Angliába menekül.
 1881 – Merényletben életét veszti II. Sándor orosz cár.
 1912 – Megkötik a Balkán-szövetséget melynek célja, hogy a balkáni szláv államok területeiket az Oszmán Birodalom rovására kiterjeszthessék.
 1938 – Az osztrák államtanács kimondja Ausztria csatlakozását Németországhoz (Anschluss).
 1943 – A nácik erőszakkal felszámolják a krakkói zsidó gettót (13-án és 14-én).
 1944 – Az U-852-es német búvárhajó elsüllyesztette a Peleus görög teherhajót nagyjából 1300 kilométerre Freetowntól délre. 
 1954 – Kezdetét veszi a megszálló franciák elleni Điện Biên Phủ-i csata Vietnámban.
 2008 – Az orosz alsóháznak, a volt Szovjetunió területén lévő, elszakadásra törekvő vidékek „helyzetének rendezéséről” szóló meghallgatásán Dél-Oszétia képviselői „országuk” függetlenségének mihamarabbi elismerésére szólítanak fel. A képviselőház illetékes bizottsága orosz képviseletek megnyitását javasolja a kormánynak a szakadár köztársaságokban.
 2013 – Jorge Mario Bergoglio argentin bíborost választotta meg a konklávé a római katolikus egyház új vezetőjének Rómában. A 266. pápa a Ferenc nevet választotta.

Tudományos és gazdasági események

 1781 – William Herschel felfedezi az Uránusz bolygót.
2008 – Az arany unciánkénti irányadó ára az amerikai határidős piacon első ízben meghaladja az 1000 dollárt.

Kulturális események

 2012 – Bejelentik, hogy az Encyclopædia Britannica 244 évvel 1768-as első megjelentetése után megszüntette a mű nyomtatott formájú kiadását.

Irodalmi, színházi és filmes események

Zenei események

Sportesemények

Formula–1
 1983 –  Brazil Nagydíj, Jacarepagua – Győztes: Nelson Piquet  (Brabham BMW Turbo)

Egyéb események
 1838 – Pestet elönti az árvíz: a mentési munkálatokban részt vesz Wesselényi Miklós is

Születések 
 1372 – I. Lajos orléans-i herceg, Mária magyar királynő első férje († 1407)
 1733 – Joseph Priestley angol tudós, miniszter († 1804)
 1741 – II. József német-római császár, magyar király, a „kalapos király” († 1790)
 1781 – Karl Friedrich Schinkel, német klasszicista építész és festő († 1841)
 1782 – Oreszt Adamovics Kiprenszkij a 19. század első évtizedeinek kiemelkedő orosz portréfestője († 1836)
 1810 – Csernovics Péter gróf, politikus, az 1848–49-es szabadságharcban kormánybiztos († 1892)
 1822 – Irinyi József, magyar hírlapíró, műfordító, a Márciusi ifjak tagja, az 1848. március 15-én kitört pesti forradalom követeléseit összefoglaló 12 pont ötletadója és első változatának megfogalmazója, országgyűlési képviselő, Irinyi János öccse († 1859)
 1835 – Haggenmacher Károly malomgépész, feltaláló († 1921)
 1838 – Anton Freissler osztrák üzletember és feltaláló, akinek jelentős találmánya és fejlesztése volt a páternoszter és a felvonó († 1916)
 1850 – Donáth Gyula magyar szobrászművész († 1909)
 1855 – Serly Lajos magyar származású amerikai zeneszerző, karmester, színigazgató († 1939)
 1885 – Mező Ferenc magyar sporttörténész, tanár, olimpiai bajnok († 1961)
 1888 – Anton Szemjonovics Makarenko szovjet pedagógus, író († 1939)
 1894 – Auszmann György magyarországi német származású gazdálkodó, kommunista országgyűlési képviselő († 1969)
 1899 – Kodolányi János magyar író, újságíró († 1969)
 1902 – Ungvári Lajos Kossuth-díjas magyar szobrászművész († 1984)
 1906 – Hernádi Lajos zongoraművész, egyetemi tanár, érdemes művész (1953), Kossuth-díjas zenepedagógus († 1986)
 1907 – Nagy Gyula magyar szobrászművész († 1983)
 1907 – Mircea Eliade román vallástörténész és író († 1986)
 1908 – Csalog József régész, etnográfus, múzeumigazgató († 1978)
 1911 – L. Ron Hubbard amerikai író, filozófus, vallásalapító († 1986)
 1912 – Szabados Miklós tizenötszörös világbajnok asztaliteniszező († 1962)
 1913 – Joe Kelly (Joseph Kelly) ír autóversenyző († 1993)
 1913 – Szergej Mihalkov szovjet-orosz író, költő, a Szovjetunió és az Oroszországi Föderáció állami himnuszainak írója († 2009)
 1937 – Vlagyimir Szemjonovics Makanyin orosz író († 2017)
 1940 – Kürti Papp László magyar színész, előadóművész († 2002)
 1941 – Malgot István magyar szobrász, bábművész, rendező, író.
 1943 – Árkossy István magyar festőművész, grafikus
 1943 – Mike Fisher amerikai autóversenyző
 1947 –  Tunyogi Péter, a P. Mobil, a Tunyogi Rock Band. és a Mobilmánia énekese († 2008)
 1949 – Julia Migenes amerikai opera-énekesnő (szoprán) 
 1952 – Rapai Ágnes magyar költő, író
 1953 – Horváth Sándor erdélyi matematikus, a Bolyai János emlékére Marosvásárhelyen 2002-ben felállított Pszeudoszféra-emlékmű tervezője 
 1960 – Adam Clayton a U2 basszusgitárosa
 1968 – Malek Andrea magyar színésznő, énekesnő
 1969 – Hevér Gábor magyar színész
 1970 –  Weisz László  ("Kicsi"), a Kalapács, a Zorall, és a Dirty Dance gitárosa.
 1972 – Tóth Levente magyar színész
 1983 – Máté István Hunor magyar származású osztrák úszó
 1983 – Tompos Kátya Jászai Mari-díjas magyar színésznő
 1984 – Noel Fisher kanadai színész
 1987 – Szebeny Miklós magyar atléta
 1987 – Michael Rock angol úszó
 1993 – Schoblocher Barbara magyar énekesnő
 1998 – Liu Shaoang olimpiai bajnok magyar rövidpályás gyorskorcsolyázó

Halálozások 
 1202 – III. Mieszko lengyel fejedelem (* 1122–1125 között)
 1516 – II. Ulászló magyar és cseh király (* 1456)
 1569 – I. Louis de Bourbon-Condé, a Condé-ház alapítója, a hugenotta tábor vezetője a francia vallásháborúkban (* 1530)
 1573 – Michel de L’Hospital francia kancellár, jogász, diplomata (* 1505 k.)
 1711 – Nicolas Boileau francia költő, esztéta, műkritikus (* 1636)
 1719 – Johann Friedrich Böttger német alkimista, az európai porcelángyártás úttörője (* 1682)
 1808 – VII. Keresztély dán király (* 1749)
 1813 – Kiss József vízépítő mérnök, hadmérnök (* 1748)
 1832 – Aleksander Orłowski, lengyel rajzoló, grafikus és festő (* 1777)
 1881 – II. Sándor orosz cár (* 1818)
 1901 – Benjamin Harrison az Amerikai Egyesült Államok 23. elnöke, hivatalban 1889–1893-ig (* 1833)
 1905 – Schulek Vilmos orvos, szemész, az MTA tagja (* 1843)
 1933 – Robert Innes skót-dél‑afrikai csillagász (* 1861)
 1952 – Lucich Károly altengernagy, a Császári és Királyi Dunai Flottilla parancsnoka, a Hadtörténeti Levéltár és Múzeum igazgatója (* 1868)
 1955 – Farkas Imre politikus, országgyűlési képviselő (* 1893)
 1975 – Ivo Andrić boszniai származású író, költő, közéleti személyiség (* 1892)
 1982 – Bernáth Aurél Kossuth- és Munkácsy-díjas magyar festő (* 1895)
 1987 – Bernhard Grzimek német zoológus, filmrendező (* 1909)
 1991 – Kántás Károly Kossuth-díjas geofizikus, az MTA tagja, a tellurikus módszer bevezetője a magyarországi geofizikai nyersanyagkutatásba (* 1912)
 1994 – Benda Kálmán Széchenyi-díjas magyar történész (* 1913)
 1996 – Krzysztof Kieślowski lengyel filmrendező, forgatókönyvíró (* 1941)
 2016 – Verebes József magyar labdarúgó, edző, mesteredző (* 1941)
 2022 – William Hurt Oscar-díjas amerikai színész (* 1950)

Források 

Március napjai